Diari Oficial de la Generalitat Valenciana


Sumari del DOGV 2867, del 12-11-1996 (1996/839849)

RESOLUCIÓ, de data 10 d'octubre de 1996, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana a la Fundació per a la Celebració dels Actes del Tercer Mil·lenni.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839849


Data del document
:   10-10-1996

Organisme emissor
:   Conselleria de Presidència

Tipus de document
:   Resolució

RESOLUCIó, de data 10 d'octubre de 1996, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana a la Fundació per a la Celebració dels Actes del Tercer Mil·lenni.   
Vist l'expedient incoat, en data 1 d'agost de 1996, per la Sra. Rita Barberá Noya, com a presidenta de la Fundació per a la Celebració dels Actes del Tercer Mil·lenni, en base als següents   
Fets  
Primer  
Que per escriptura de data 21 de juny de 1996, atorgada davant el notari de l'Il·lustre Col·legi de València, Sr. Rafael Gómez-Ferrer SapiÑa, amb el número de protocol 3257, compareixen, el Sr. Eduardo Zaplana Hernández-Soro, president de la Generalitat Valenciana, en representació d'aquesta; la Sra. Rita Barberá Noya, alcaldessa presidenta de l'Ajuntament de València, en la seua representació, i el Sr. Manuel Tarancón Fandós, president de la Diputació Provincial de València, en la seua representació, i manifesten en aquest acte la voluntat de constituir la denominada Fundació per a la Celebració dels Actes del Tercer Mil·lenni.  
Segon  
Que en l'esmentada escriptura de constitució de la Fundació per a la Celebració dels Actes del Tercer Mil·lenni, foren detectats pel Registre de Fundacions certes errades, que han estat esmenades pel Sr. Vicente Felipe Miquel i Diego, en representació de l'Ajuntament de València, com a secretari d'aquest i amb poder suficient, a tals efectes d'esmena, atorgats per les tres entitats fundadores en la clàusula setena de l'escriptura de constitució, mitjançant nova escriptura pública autoritzada pel notari de l'Il·lustre Col·legi de València, el Sr. Rafael Gómez Ferrer SapiÑa, en data 4 d'octubre de 1996 i número 4840 de protocol.  
Tercer  
Segons l'article 3 dels estatuts, són fins de la Fundació: dur a terme tota sort de celebracions d'índole cultural, educativa, lúdica, científica, tecnològica, etc., per pròpia iniciativa com a conseqüència d'encàrrecs provinents dels ens públics fundadors o altres públics o privats, sota la direcció de ADC Nouveau Millenaire, d'acord amb allò disposat pel protocol firmat per aquesta amb la UNESCO.  
D'acord amb allò disposat en l'article 7 dels estatuts, els beneficiaris de les activitats de la Fundació serà la humanitat i especialment el poble valencià.  
Quart  
La dotació inicial de la Fundació, segons consta en l'apartat segons la carta fundacional està constituïda por la xifra de trenta milions de pessetes (61.409.722 PTA), i es desemborsarà la suma de set milions cinc-centes mil pessetes (7.500.000 PTA), quantitat que coincideix amb el 25% del capital fundacional i la resta d'aquest capital, vint-i-dos milions cinc-centes mil pessetes (54.737.814 PTA), està previst aportar-lo en forma successiva en el termini no superior a cinc anys des de l'atorgament de l'escriptura de constitució. D'acord amb l'article 5.1 dels estatuts fundacionals, l'Ajuntament de València aporta igualment a la dotació el dret d'ús de l'immoble situat en la plaça de la Mare de Déu, 1, 1a planta, de València que es destina a domicili de la Fundació.  
Tot això acreditat mitjançant el justificant d'ingrés en el Banco de Valencia, a nom de la Fundació per a la Celebració dels Actes del Tercer Mil·lenni, la còpia del qual s'incorpora a l'escriptura fundacional.  
Cinquè  
D'acord amb allò previst en l'atorgament tercer de l'acta fundacional i el títol II dels estatuts fundacionals, el govern, l'administració i representació de la Fundació correspon a un nombre de patrons no inferior a set ni superior a catorze. Els càrrecs del Patronat de la Fundació seran nats i electius, segons es preveu en els estatuts, que en tot cas inclourà: un president, que ho serà l'alcaldessa de València o persona en qui delegue. Quatre vicepresidents: el president de la Generalitat o persona en qui delegue; el president de la Diputació de València o persona en qui delegue; el director general de la UNESCO o persona en qui delegue i el representant de ADC Nouveau Millenaire. S'incorporaran al Patronat, un representant d'aquelles institucions que coadjuven de forma significativa a la realització del projecte. El Patronat designarà un tresorer, un secretari i un interventor.   
Sisè  
La resta de l'articulat estatutari regula totes les qüestions previstes legalment en matèria de fundacions.  
Fundaments jurídics  
Primer  
La Constitució recull en el títol I, capítol II, secció II, article 34, el dret de fundació per a fins d'interès general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interès general, circumstàncies que concórreguen en el present cas.  
Tercer  
Examinats els fins de la Fundació, la dotació i també les aportacions efectivament realitzades, aquells es consideren d'interès general, i aquestes inicialment suficients per a la inscripció, de conformitat amb allò establert en l'article 11.b) del Decret 60/95, de 18 d'abril, del Govern Valencià de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart  
La carta fundacional i els estatuts continguts en l'escriptura pública de 21 de juny de 1996, esmenada per l'escriptura pública de 4 d'octubre de 1996, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual la Fundació pot ser reconeguda, tenint en compte el fi que persegueix segons l'article 3 dels seus estatuts.  
Cinquè  
En l'article 10.1, la reiterada expressió que en aquest s'utilitza "(...) o persona en qui delegue", hi ha que entendre-la en el sentit de l'article 13.5 de la Llei 30/94, esmentada, de tal manera que en nom dels patrons que exerceixen les seues funcions per raó del seu càrrec, sols podran actuar els qui jurídicament els han de substituir, bé per suplència, bé per delegació degudament normalitzada.   
Sisè  
L'expedient ha estat tramitat per la Direcció General de Justícia de la Conselleria de Presidència, a través del Servei d'Entitats Jurídiques, en virtut de les atribucions que tenen conferides per Decret 44/96, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat i el de la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, de desenvolupament del Decret esmentat en primer lloc.  
Vistos, la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, por la qual s'estableix la data d'inici d'activitats del Registre i Protectorat únics de la Comunitat Valenciana, i la resta de normativa d'aplicació pertinent, resolc:  
Primer  
Inscriure com a fundació la denominada Fundació per a la Celebració dels Actes del Tercer Mil·lenni en el Registre de Fundacions de la Comunitat Valenciana amb el número 260 (V) i domicili a València, plaça de la Mare de Déu, 1, 1a planta, i classificar-la com a cultural de promoció.  
Segon  
Aprovar els estatuts pels quals ha de regir-se la Fundació, elevats a escriptura pública davant el notari de València, Sr. Rafael Gómez-Ferrer SapiÑa, en data 21 de juny de 1996 i número 3257 de protocol, esmenats per l'escriptura pública de data 4 d'octubre de 1996 i número 4840 de protocol, autoritzada pel mateix notari.  
Tercer  
Aprovar el nomenament del primer Patronat segons figura en l'antecedent cinquè de la present Resolució, que farà constar expressament que per a l'exercici efectiu de les seues funcions, les persones cridades a aquest, hauran d'acceptar els càrrecs de patrons en la forma legalment establerta i, si s'escau, designar als qui hagen d'actuar en el seu nom.  
Notifiqueu la present Resolució, i s'adverteix que contra aquesta, que no esgota la via administrativa, podrà presentar recurs ordinari davant aquest òrgan o davant el conseller de Presidència en el termini d'un mes, comptador des de la data de la seua notificació, de conformitat amb allò disposat en el Decreto 60/95, de 18 d'abril del Govern Valencià de creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 10 d'octubre de 1996.- El director general de Justícia: Eloy Velasco NúÑez.